- Hindi News
- National
- 2जी स्पेक्ट्रम केस : रतन टाटा राडिया के खिलाफ केस चलाने को स्वामी ने लगाई अर्जी
2जी स्पेक्ट्रम केस : रतन टाटा-राडिया के खिलाफ केस चलाने को स्वामी ने लगाई अर्जी
नई दिल्ली | भाजपासांसद सुब्रह्मण्यम स्वामी ने 2जी स्पेक्ट्रम घोटाले में रतन टाटा, नीरा राडिया समेत के खिलाफ केस चलाने की मांग की है। स्वामी की अर्जी पर सीबीअाई के स्पेशल जज ओपी सैनी की कोर्ट सुनवाई करेगी। भाजपा सांसद ने 2जी स्पेक्ट्रम मामले में टाटा और राडिया के अलावा पूर्व संचार मंत्री राजा, यूनिटेक चेयरमैन रमेश चंद्रा, एमडी संजय चंद्रा, अजय चंद्रा, एस रवि अय्यर और सीबीआई के कुछ अज्ञात अफसरों के खिलाफ शिकायत की है। आरोप लगाया कि अपनी कुछ कंपनियों के जरिए टाटा ग्रुप ने यूनिटेक के लिए मार्च-2007 से 2008 के बीच मनी लांडरिंग कराई। यह कुल रकम लगभग 1700 करोड़ रुपए के आसपास है। स्वामी ने सीबीआई के कुछ अज्ञात अफसरों पर भी टाटा को बचाने का आरोप लगाया। सीबीआई स्पेशल जज ने मामले की अगली सुनवाई के लिए 31 मई की तारीख तय की है।
tgl_Latn sot_Latn hin_Deva hin_Deva hin_Deva